עידו פליישר

עידו פליישר (נולד ב-27 בינואר 1998) הוא כדורסלן ישראלי, המשחק בעמדת הסנטר בקבוצת אליצור שומרון מליגה הלאומית בכדורסל.

ביוגרפיה 
פליישר, אשר נולד בישראל וגדל בהרצליה, הוא בנו של כדורסלן העבר עופר פליישר.

קריירה
פליישר החל את פעילותו במועדון הכדורסל של בני הרצליה. בכיתה ט' עבר לשחק במחלקת הנוער של הפועל תל אביב ובכיתה י' עבר לשחק באקדמיה של וינגייט. בכיתה י"א עבר לאקדמיה של מכבי תל אביב. בעונת 2015/2016 תחת המאמן אורן אהרוני זכה עם קבוצתו בדאבל של גביע ואליפות ישראל לנוער.
בתום לימודי התיכון נסע לארצות הברית לשחק באוניברסיטת הוואי במנואה , שם שיחק בין השנים 2016–2018. עם חזרתו לארץ בקיץ 2018, חתם בקבוצת מכבי אשדוד באר טוביה. בתום העונה בקיץ 2019 חתם לשנתיים בקבוצת הפועל גלבוע גליל. לקראת עונת 2020/21 עבר פליישר לשחק בקבוצת מכבי ראשון לציון. במהלך העונה לא הרבה לשחק ושותף ב-17 משחקים כ-4.4 דק' בממוצע למשחק והעמיד 1.5 נק'.
לקראת עונת 2021/22 חתם באליצור עירוני נתניה מליגה הלאומית בכדורסל, בעונה זו שותף ב-32 משחקים והעמיד ממוצעים של 8.5 נק' ו-6.8 ריבאונדים ב-21.7 דק'.

לקראת עונת 2022/23 חתם באליצור שומרון

בנבחרות הלאומיות
פליישר, היה חלק מהסגל של כל נבחרות ישראל הצעירות.
בקיץ 2014 שיחק בטורניר אליפות אירופה עד גיל 16 שנערך במקדוניה. הנבחרת הפסידה בגמר למונטנגרו אולם הבטיחה את עליתה לדרג א'. בטורניר קלע 8.4 נקודות וקלט 7.5 ריבואנדים בממוצע למשחק.
בשנת 2016 תחת המאמן דן שמיר השתתף בטורניר אליפות אירופה עד גיל 20 שנערך בהלסינקי. בהמשך אותה שנה לא השתתף בטורניר אליפות אירופה עד גיל 18 שנערך בטורקיה, משום שלא קיבל שחרור מהמכללה בה החל לשחק.
ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה.

קישורים חיצוניים 

 פרופיל השחקן באתר איגוד הכדורסל בישראל
 פרופיל השחקן באתר מנהלת ליגת העל בכדורסל

כדורסלנים ישראלים
כדורסלני אליצור מכבי נתניה
כדורסלני אליצור שומרון
כדורסלני מכבי אשדוד
כדורסלני הפועל גלבוע גליל
כדורסלני מכבי ראשון לציון
כדורסלנים ישראלים בליגת המכללות בארצות הברית
ישראלים שנולדו ב-1998

הערות שוליים